Wol im d̾ ſin lieb mit vůge mag geſehē
Wol im d̾ ſin lieb mit vůge mag geſehē·
dē koͤnde an d̾ w̾lte lieb̾s niht geſchehē·
er iſt ſeleklich gew̾t·
ſin ǒgē ſehent dike deſ ſin h̾ze gert·

Ich wil wúnſchē der vil lieben vꝛowē mī·
dc ir lob vn̄ ſi mvͤze iem̾ ſelig ſin·
ſi iſt ſchoͤne vn̄ wol gemv̊t·
owe nv lob ich dc mir dike vnſanfte tůt·

Ich weiſ wol dc ſi mich ſo betwūgen hat·
 ân ir helfe kan mī niem̾ w̾den rat·
an ir einē ſtat min lebē·
ſi mag mir beide ſoꝛge vn̄ hohgemvͤte geben·

Tet dv́ mīne niht ſo ſenelichē we·
wc bedoͤꝛft ein lieb genadē dāne me·
ſit mā es alles ſpꝛechē ſol·
ſo têt doh ane leit lieb niemāne wol·

Mich mvͤt dc dú mīne im hoh gemvͤte git·
dē ſi doch zeh̾zen niend̾ nahe lit·
gv̊te lúte mein ich niht·
ich mein aber dc dē vngemv̊ten lieb geſchit·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse